สบน.ยันไม่โกหกหนี้สาธารณะ50%
สบน.ชี้แจงเงินกู้ 2 ล้านล้านบาท สัดส่วนหนี้ไม่เกิน 50% ไม่ได้ทำตัวเลขหลอกประชาชน
5 เม.ย. 2556

สบน.ชี้แจงเงินกู้ 2 ล้านล้านบาท สัดส่วนหนี้ไม่เกิน 50% ไม่ได้ทำตัวเลขหลอกประชาชน
น.ส.จุฬารัตน์ สุธีพร ผู้อำนวยการสำนักงานบริหารหนี้สาธารณะ (สบน.) กล่าวว่า การใช้หนี้จากการออก พ.ร.บ.กู้เงิน 2 ล้านล้านบาท ภายใน 7 ปี จะใช้หนี้ไม่ถึง 100 ปี ตามที่นายธีระชัยภูวนาถนรานุบาล อดีต รมว.คลัง ออกมาตั้งข้อสังเกตว่า โครงการนี้ไม่มีความชัดเจนว่าจะลงทุนอย่างไร และจะดำเนินการขาดทุนไม่สามารถหารายได้มาชำระคืนหนี้ได้
ผู้อำนวยการ สบน. กล่าวว่า การใช้หนี้เงินกู้ 2 ล้านล้านบาท และดอกเบี้ยอีก 3 ล้านล้านบาท รวมเป็นหนี้ที่ต้องชำระทั้งหมด 5 ล้านล้านบาท การใช้หนี้อาจจะทำได้เร็วกว่า 50 ปี เพราะเงินที่จะนำมาใช้หนี้ไม่ได้มาจากรายได้ของโครงการที่ลงทุน แต่มาจากการหารายได้ด้านอื่นของประเทศด้วย
น.ส.จุฬารัตน์ กล่าวว่า ภาระการใช้หนี้สาธารณะของประเทศในช่วง 7 ปี ระหว่างการกู้เงินจะอยู่ที่ 1112% ของงบประมาณรายจ่าย ซึ่งต่ำกว่ากรอบความยั่งยืนทางการคลังที่กำหนดไว้ไม่เกิน 15% แต่หลังจากปีที่ 7 ไปแล้วยังไม่มีการประเมินว่าภาระชำระหนี้จะเป็นเท่าไร
นอกจากนี้ สัดส่วนหนี้สาธารณะที่ทำประมาณการออกมาว่าตลอดการกู้เงิน 2 ล้านล้านบาท จะไม่เกิน 50% ของผลิตภัณฑ์มวลรวมในประเทศ (จีดีพี) ก็เป็นที่โปร่งใส ไม่ได้มีการทำตัวเลขต่ำกว่าความเป็นจริงตามที่ฝ่ายค้านนำไปอภิปรายในสภา
การดูแลรักษาสัดส่วนหนี้สาธารณะไม่ให้เกิน 50% ของจีดีพี เป็นประเด็นสำคัญที่ทำให้การกู้เงินเป็น 2 ล้านล้านบาท ไม่ใช้ 2.2 ล้านล้านบาท หรือ 2.5 ล้านล้านบาท เพราะจะทำให้สัดส่วนหนี้สาธารณะเกิน 50% ของจีดีพี